Aðrar rekstrartekjur námu 3,6 milljörðum króna og lækkuðu um 49% á milli ára . Annar rekstrarkostnaður lækkar um 4,5% . Útlán jukust bæði til einstaklinga og fyrirtækja . Vanskilahlutfall útlána heldur áfram að lækka og var 0,8% í lok árs 2018 , samanborið við 0,9% í lok árs 2017 . Eiginfjárhlutfall Landsbankans í árslok 2018 var 24,9% , samanborið við 26,7% í árslok 2017 . Eiginfjárgrunnur Landsbankans skal vera að lágmarki 20,5% , samkvæmt heildarkröfum Fjármálaeftirlitsins . Bankaráð Landsbankans mun leggja til við aðalfund þann 20. mars 2019 að greiddur verði arður til hluthafa vegna ársins 2018 sem nemur 0,42 krónu á hlut , eða samtals 9,9 milljörðum króna . Árangur af áherslu á hagræðingu og skilvirkni í rekstri kom berlega í ljós en heildarrekstrarkostnaður bankans stóð nánast í stað milli ára , þrátt fyrir kjarasamningsbundnar launahækkanir , því annar rekstrarkostnaður en laun lækkaði um 4,5% . Kostnaðarhlutfall bankans lækkaði í 45,5% . Hlutdeild bankans á einstaklingsmarkaði mælist nú um 38% og 34% á fyrirtækjamarkaði . Helstu atriði úr rekstri á fjórða ársfjórðungi ( 4F ) 2018 Hagnaður Landsbankans á 4F nam 3,9 milljörðum króna , samanborið við 2,9 milljarða króna á sama fjórðungi 2017 . Arðsemi eiginfjár hækkar talsvert á milli tímabila og var 6,5% á 4F , samanborið við 4,8% arðsemi á sama ársfjórðungi árið á undan . Helstu atriði úr rekstri og efnahag árið 2018 Hagnaður Landsbankans á árinu 2018 nam 19,3 milljörðum króna , samanborið við 19,8 milljarða króna á árinu 2017 . Arðsemi eigin fjár eftir skatta var 8,2% sem er sama arðsemi og árið 2017 . Hreinar vaxtatekjur hækka um 4,5 milljarða króna frá fyrra ári . Aðrar rekstrartekjur námu 3,6 milljörðum króna samanborið við 7 milljarða króna árið 2017 . Óhagstæðar aðstæður á verðbréfamörkuðum eru helsta skýring lækkunarinnar . Stöðugildum í Landsbankanum fækkaði um 78 á árinu 2018 og voru þau 919 í árslok . Skattar Landsbankans á árinu 2018 voru 10,7 milljarðar króna samanborið við 9,9 milljarða króna á árinu 2017 . Eiginfjárhlutfall bankans ( e. total capital ratio ) í lok árs 2018 var 24,9% en var 26,7% í lok árs 2017 . Innlán frá fjármálafyrirtækjum hækkuðu um 2,5 milljarða króna á árinu . Helstu niðurstöður ( fjárhæðir í milljónum króna ) Hagnaður eftir skatta Arðsemi eigin fjár eftir skatta Kostnaðarhlutfall * * Helstu niðurstöður ( fjárhæðir í milljónum króna ) Aðrir þættir í rekstri Landsbankans á árinu 2018 Markaðshlutdeild Landsbankans á bankamarkaði hefur aukist jafnt og þétt á undanförnum árum . Samkvæmt mælingum Gallup var bankinn að meðaltali með 37,8% markaðhlutdeild á einstaklingsmarkaði á árinu 2018 og hefur bankinn verið með mestu markaðshlutdeild íslensku bankanna fimm ár í röð . Árið 2018 kynnti Landsbankinn alls um 20 nýjungar í stafrænni þjónustu . Landsbankinn skrifaði í febrúar undir samning um að gerast aðili að verkefninu Jafnréttisvísir Capacent . Annars vegar var um að ræða 15.366 milljóna króna arð vegna rekstrarársins 2017 og hins vegar sérstakan arð til hluthafa að fjárhæð 9.456 milljónir króna . Viðurkenningin var veitt af Festu , Stjórnvísi og Viðskiptaráði . Þetta var í fyrsta sinn sem viðurkenningin er veitt . Í ágúst lauk Landsbankinn sölu á fyrstu víkjandi skuldabréfaútgáfu bankans að fjárhæð 100 milljónir evra og voru bréfin tekin til viðskipta í írsku kauphöllinni 6. september . Landsbankinn seldi í nóvember 9,2% eignarhlut í Eyri Invest hf. í opnu söluferli . Söluandvirði hlutanna nam um 3,9 milljörðum króna . Landsbankinn ákvað í desember að undirrita yfirlýsingu um að fylgja nýjum viðmiðum UNEP FI um ábyrga bankastarfsemi ( Principles for Responsible Banking ) sem ætlað er að tengja bankastarfsemi við Heimsmarkmið Sameinuðu þjóðanna og Parísarsamkomulagið .